Beverly Hills 90210

Beverly Hills 90210 je americký televízny seriál natáčaný v rokoch 19902000. Bol stvorený dvojicou producentov - Aaronom Spellingom a Darrenom Strarom. Príbeh rozpráva o živote partie mladých ľudí zo známeho mesta Beverly Hills pri Los Angeles.

Rodina Walshových sa presťahuje z Minneapolis na americkom stredozápade do kalifornského Beverly Hills. Rodičia - Jim a Cindy Walshoví - sú stelesnením staromódnych predstáv a ideálov: on živí rodinu, ona sa usilovne stará o domácnosť. Ich deti, dvojčatá Brenda a Brandon, to ale majú ťažšie. Sú vytrhnutí zo svojho domáceho, trochu provinčného prostredia a snažia sa zapadnúť medzi bohatých a svetaznalých spolužiakov na West Beverly Hills High. Brenda sa najviac spriatelí s krásnou, ale namyslenou Kelly a s neistou Donnou. Postupne sa zoznamujú aj s ďalšími spolužiakmi: Steve je Kellynin arogantný bývalý priateľ a adoptívny syn televíznej hviezdy, Dylan náladový surfer, do ktorého sa zamiluje Brenda, Andrea zrejme najchytrejšie dievča v škole a nováčik David, ktorý proste len chce, aby ho každý mal rád. Spoločne prežívajú v neľahkom období dospievania priateľstva, lásky, rozchody, sklamania a ďalšie životné situácie ...

Postavy

Externé odkazy

Zdroj 

Televízne seriály USA
Romantické televízne seriály
Dramatické televízne seriály
Televízne seriály z roku 1990
Televízne seriály FOX